Infoboks Viktoria Plzen - SønderjyskE Europa League Kvalifikation (24/09) YouBet 1,32 4,95 7,25 bet365 1,36 5,00 7,50

Hammarby og SønderjyskE er tæt på at nå til enighed om en aftale, som vil sende Jakob Michelsen til den svenske hovedstadsklub.

SønderjyskE hentede for snart halvandet år siden Jakob Michelsen ind som træner fra Skive. Lige siden har pilen kun peget en vej for sønderjyderne, der i sidste sæson sikrede sig historiske sølvmedaljer i Superligaen.

Succesen er fortsat i denne sæson, for klubben var få minutter fra en plads i Europa League-gruppespillet, og præstationerne har gjort Jakob Michelsens navn brændvarmt hos større klubber.

Gennem de seneste uger er Michelsen kædet sammen med den svenske storklub Hammarby, som netop har fyret træner Nanne Bergtrand. Alt tyder på, at det bliver Michelsen, der tager over i Stockholm-klubben.

Michelsen har kontrakt med SønderjyskE frem til sommer, BT erfarer, at Hammarby og SønderjyskE forhandler om et vinterskifte. De oplysninger ligger på linje med bold.dks oplysninger, parterne er tæt på at nå til enighed.

- Jakob er et ekstremt interessant navn qua hans præstationer i SønderjyskE, men jeg vil ikke kommentere på konkrete klubnavne. Jakob er ekstremt pligtopfyldende og har fuld fokus på sit arbejde i SønderjyskE, siger agent Mads Bach Lund til bold.dk.

36-årige Jakob Michelsen blev tidligere på året kåret som årets træner i Danmark. Han har en fortid hos Skive, Hobro, Skovbakken og som U- og assisterende landstræner i Tanzania.

jesper@bold.dk